|  |
| --- |
| HerbasPLUNGĖS RAJONO SAVIVALDYBĖS MERAS |
| **POTVARKIS**  **DĖL GERIAUSIŲJŲ PLUNGĖS RAJONO METŲ SPORTININKŲ IR SPORTINIŲ ŽAIDIMŲ KOMANDŲ RINKIMŲ TVARKOS APRAŠO PATVIRTINIMO**  2025 m. lapkričio d. Nr. PE-  Plungė |
|  |

Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir atsižvelgdamas į Plungės rajono savivaldybės Sporto tarybos 2025 m. lapkričio 5 d. posėdžio nutarimą (protokolo Nr. TK-?):

1. T v i r t i n u Geriausiųjų Plungės rajono metų sportininkų ir sportinių žaidimų komandų rinkimų tvarkos aprašą (pridedama).

2. P r i p a ž į s t u netekusiu galios Plungės rajono savivaldybės administracijos direktoriaus 2023 m. lapkričio 17 d. potvarkį Nr. PE-369 „Dėl Geriausiųjų Plungės rajono metų sportininkų ir sportinių žaidimų komandų rinkimo tvarkos patvirtinimo“.

Savivaldybės meras Audrius Klišonis

PATVIRTINTA

Plungės rajono savivaldybės mero

2025 m. lapkričio d. potvarkiu Nr. PE-

**GERIAUSIŲJŲ PLUNGĖS RAJONO METŲ SPORTININKŲ IR SPORTINIŲ ŽAIDIMŲ KOMANDŲ RINKIMŲ TVARKOS APRAŠAS**

**I SKYRIUS**

**TIKSLAS IR UŽDAVINIAI**

1. Rinkimai vykdomi siekiant plėtoti kūno kultūrą ir sportą, kasmet išaiškinti labiausiai pasižymėjusius sportininkus ir komandas.

**II SKYRIUS**

**ORGANIZATORIUS**

2. Rinkimus organizuoja Plungės rajono savivaldybės administracijos skyrius, atsakingas už kūno kultūrą ir sportą.

**III SKYRIUS**

**DALYVIAI**

3. Rinkimuose gali dalyvauti sportininkai ir sportinių žaidimų komandos, kurie kalendoriniais metais atstovavo Plungės rajonui ir pasiekė svarių pergalių olimpinėse žaidynėse, pasaulio bei Europos čempionatuose, universiadose ir pasaulio šachmatų olimpiadose, Pabaltijo ir Baltijos jūros šalių žaidynėse, Europos jaunimo olimpiniame festivalyje, Lietuvos Respublikos čempionatuose, taurės varžybose.

**IV SKYRIUS**

**PARAIŠKOS**

4. Savivaldybės administracijos Švietimo ir sporto skyrius apie paraiškų priėmimą ir priėmimo terminą skelbia Savivaldybės interneto svetainėje [www.plunge.lt](http://www.plunge.lt) iki einamųjų metų lapkričio 30 d. *Paraiškų priėmimo laiką nustato Savivaldybės administracijos Švietimo ir sporto skyrius.*

5. Sporto organizacijos, sportininkai, treneriai per 7 (septynias) dienas po rinkimų paskelbimo dienos Savivaldybės interneto svetainėje www.plunge.lt turi pateikti rinkimų organizatoriams sportininkų, komandų paraiškas – rezultatų suvestines (priedas) ir varžybų lenteles ar protokolus, patvirtinančius apie pasiektus rezultatus, kopijas. Pateikiami du geriausi einamųjų metų sportininkų, sportinių žaidynių rezultatai.

5. ~~Vėliau pateiktos paraiškos nebus svarstomos~~. ~~Prie paraiškos būtina pridėti varžybų lentelių ar protokolų, patvirtinančių pasiektus rezultatus, kopijas.~~ (*perkelta į 5 punktą)*

6. Paraiškos, pateiktos pasibaigus nustatytam paraiškų priėmimo terminui, nevertinamos.

7. Paraiškos nevertinamos, jei teikiami sportininkai ar komandos neįgyvendina nacionalinių antidopingo taisyklių arba tos sporto šakos tarptautinė sporto šakos federacija, kurios narys yra juridinis asmuo, yra nepasirašiusi Pasaulinio antidopingo kodekso.

**V SKYRIUS**

**DEŠIMTUKO/TREJETUKO SUDARYMO TVARKA**

8. Sporto taryba, įvertinusi pateiktas paraiškas, sudaro sąrašus:

8.1. dešimties geriausiųjų sportininkų;

8.2. trijų geriausiųjų sportinių žaidimų komandų.

**VI SKYRIUS**

**REZULTATŲ VERTINIMO SISTEMA**

9. Sportininkų/komandų pasiekti rezultatai įvertinami taškais, atsižvelgiant į varžybų svarbą, dalyvių amžių, ir užimtas vietas.

10. Taškai už pasiektus rezultatus varžybose:

|  |  |  |  |  |  |  |  |
| --- | --- | --- | --- | --- | --- | --- | --- |
| Sporto varžybų pavadinimas | Skiriami taškai | | | | | | |
| pirmoji | antroji | | trečioji | | 4–6 | 7–8 |
| Olimpinės žaidynės | 150 | | | | | 120 | 100 |
| Pasaulio suaugusiųjų čempionatas | 100 | | 90 | | 80 | 60 | 50 |
| Europos suaugusiųjų čempionatas | 90 | | 80 | | 70 | 50 | 40 |
| Pasaulio jaunimo čempionatas | 80 | | 70 | | 60 | 50 | 40 |
| Europos jaunimo čempionatas | 70 | | 60 | | 50 | 40 | 30 |
| Pasaulio jaunių čempionatas | 70 | | 60 | | 50 | 40 | 30 |
| Europos jaunių čempionatas, Europos jaunių taurė, Europos jaunimo olimpinis festivalis | 60 | | 50 | | 40 | 30 | 20 |
| **Suaugusiųjų** LR čempionatas **(pagrindinis)**  Pabaltijo, Baltijos šalių taurė | 50 | | 40 | | 30 | 20 | 10 |
| **Jaunimo** LR čempionatai, Pabaltijo, Baltijos šalių jaunimo taurės varžybos  LR **suaugusiųjų** taurės varžybos | 40 | | 30 | | 20 | 10 | - |
| Lietuvos jaunių čempionatai | 30 | | 20 | | 10 | 5 | - |
| **Komandinės sporto šakos >** Vertinamas pasiekimas pagrindiniame čempionate | | | | | | | |
| AUKŠČIAUSIA LYGA | 150 | | 120 | | 100 | 80 | 60 |
| ANTRA PAGAL PAJĖGUMĄ LYGA | 80 | | 60 | | 40 | 30 | 20 |
| TREČIA PAGAL PAJĖGUMĄ LYGA | 30 | | 20 | | 10 | - | - |
| MOKSLEIVIŲ KREPŠINIO LYGA (16 m. ir vyresni) | 80 | | 60 | | 40 | 30 | 20 |
| KREPŠINIS 3X3  Tarptautiniai turnyrai Challenger ir Master | 100 | | 80 | | 60 | - | - |

11. Vertinamas vienas aukščiausias sportininko, komandos pasiektas rezultatas.

12. Komandinių sporto šakų taškai mažinami:

12.1. 50 proc., jeigu sporto varžybose dalyvauja 10 ir mažiau komandų;

12.2. 75 proc., jeigu sporto varžybose dalyvauja 5 ir mažiau komandų.

13. Surinkusioms vienodai taškų vertinamas kitas geriausias sportininko, komandos pasiekimas.

14. Galutinį sprendimą dėl dešimtuko ir sportinių žaidimų komandų priima Sporto taryba.

15. Lietuvos Respublikos skirtingo amžiaus rinktinių nariams skiriami papildomi taškai:

15.1. jaunučių (iki 16 m.) – 30 taškų;

15.2. jaunių (nuo 16 iki 18 m.) – 60 taškų;

15.3. jaunimo (nuo 18 iki 21 m.) – 90 taškų;

15.4. suaugusiųjų – 180 taškų.

16. Taškai skiriami tik tiems sportininkams, kurie kalendoriniais metais atstovavo Lietuvos Respublikos rinktinei nors vienose oficialiose tarptautinėse varžybose – Baltijos jūros šalių žaidynėse, Pabaltijo taurės varžybose, Europos jaunių olimpiniame festivalyje, Europos ar pasaulio čempionate, olimpinėse žaidynėse.

17. Galutinei sportininko ar komandos vietai nustatyti sumuojami visi kalendoriniais metais iškovoti taškai ir pagal didesnį jų skaičių nustatoma sportininko užimta vieta.

18. Kiekvienos komandinės sporto šakos atstovas siūlo geriausią einamųjų metų sporto šakos žaidėją, kuris bus pagerbtas Sportininkų apdovanojimų šventėje.

**VII SKYRIUS**

**BAIGIAMOSIOS NUOSTATOS**

19. Tvarkos aprašas gali būti keičiamas, pildomas ar pripažįstamas netekusiu galios  
Sporto tarybos teikimu Savivaldybės mero potvarkiu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_